**JAVNI POZIV ZA PRIJAVU KANDIDATA**

**za edukaciju za certifikovane AI menadžere, prema planu i programu Austrian Standards plus GmbH, u skladu sa standardom ISO/IEC 17024**

Privredna komora Zeničko-dobojskog kantona, u saradnji sa Centrom za digitalnu transformaciju Privredne komore Republike Srbije, organizuje sveobuhvatne obuke za certifikate AI menadžera, usklađene sa zahtjevima za certifikate koje je postavila Austrian Standards plus GmbH, a u skladu sa standardom ISO/IEC 17024. Obuka ima za cilj da učesnicima obezbijedi potrebne kompetencije za sticanje certifikata P85 AI Menadžera, uključujući temeljno razumijevanje osnova vještačke/umjetne inteligencije, pravnih i etičkih aspekata, kao i vještine upravljanja projektima vještačke/umjetne inteligencije (AI), ali i da obezbijedi usklađenost sa članom 4. EU AI ACT-a, koji se primjenjuje od 02.02.2025. godine.

Obuka traje 32 nastavna sata i struktuirana je tako da omogući polaznicima sveobuhvatno znanje i praktične vještine potrebne za implementaciju AI u okviru organizacije, pripremajući ih za proces certificiranja u skladu sa visokim standardima Austrian Standards.

Program edukacija za AI menadžere je namjenjen poslovnim ljudima, IT profesionalcima, menadžerima i svim onima koji žele da o vještačkoj/umjetnoj inteligenciji znaju više i prošire svoja postojeća znanja. Kurs podrazumjeva da polaznici posjeduju neka osnovna znanja o IKT trendovima, da su u nekoj mjeri primjenjivali digitalne alate u poslovnom okruženju kao što su ERP, CRM i slično.

Cilj edukacije da polaznici steknu znanja i vještine potrebne za strateško planiranje i upravljanje primjenom vještačke/umjetne inteligencije u automatizaciji i unaprijeđenju poslovnih i/ili proizvodnih procesa sa ciljem smanjenja troškova poslovanja i maksimizacije poslovnih performansi. Polaznici, koji uspješno završe edukaciju i polože certifikacijski ispit, posjeduju interdisciplirna znanja u oblasti tehnike i tehnologije, pravnih i regulatonih pravila, etičkih smjernica i znanja iz oblasti menadžmenta specifično prilagođenih potrebama projektima implementacije vještačke/umjetne inteligencije.

Osim teorijskog dijela obuka, fokus programa je na izradu individualnih projekata – poželjno, u kontekstu kompanija iz kojih dolaze polaznici, čime polaznici po uspješnom završetku treninga praktično imaju spremne projekte koje odmah mogu primijeniti i verifikovati u realnom poslovnom okruženju.

**PLAN I PROGRAM EDUKACIJE**

Program obuke podijeljen je u tri glavna modula (tehnika-pravo-biznis), dizajnirana da pokriju sve ključne kompetencije potrebne za certificiranje.

Edukacija je koncipirana na 3 dana treninga uživo za teorijske osnove, 3 dana online grupnih i individualnih konsultacija sa predavačem na izradi projekata i pripremi za ispit. Predavač će neposredno pred termin polaganja, ne kasnije od 5 dana od dogovorenog termina ispita, organizovati 2-satnu predispitnu radionicu za sve polaznike.

Polaznici su u obavezi da ne kasnije od 5 dana prije termina polaganja ispita pošalju projektnu dokumentaciju i prezentaciju u PDF formatu na email adresu organizatora treninga, da bi se iste proslijedile ispitivačima Austrian Standards-a.

**Dan 1: Tehnički osnovi vještačke inteligencije (6 nastavnih časova)**

Učesnici će steći osnovno znanje o AI, uključujući:

• Definiciju i pregled istorije razvoja AI;

• Klasifikaciju i kategorizaciju tipova AI i oblasti primjene;

• Ograničenja i mogućnosti AI u općoj primjeni sa fokusom na poslovne aplikacije;

• Pregled praktičnih primjena generative i drugih kategorija AI u oblastima prepoznavanja teksta, govora i slike i drugim primjenama u poslovnom okruženju.

**Dan 2: Osnove pravnog i regulatornog okvira i etičke smjernice za primjenu AI (6 nastavnih časova)**

Učesnici će naučiti kako da se snađu u složenim pravnim i etičkim aspektima AI, uključujući:

• Opće regulatorne principe regulacija tehnologija sa fokusom na AI;

• Procjenu i upravljanje rizikom: Identifikacija i procjena rizika povezanih sa AI;

• EU AI Act i drugi primjere legislativnog okvira u svijetu;

• Odnos EU AI Act i drugih propisa kao što su GDPR - zaštitu podataka o ličnosti, autorska prava, propisu oblasti zaštite konkurencije, propisi u oblasti radnih odnosa i prava, obligacije i specifične sektorske regulacije;

• Kontekst regulacije tehnologija i AI u Bosni i Hercegovini.

**Dan 3: Upravljanje AI projektima (6 nastavnih časova)**

Učesnici će razviti vještine potrebne za uvođenje AI u radnu organizaciju i efikasno vođenje AI projekata, uključujući:

• Osnovne principe upravljanja projektima;

• Pregled specifičnosti u projektima i upravljanje projektima baziranih na AI;

• Metodologije planiranja AI projekata;

• Strategije za formiranje i podršku timovima za AI projekte unutar organizacije;

• Procjenu vrijednosti podataka, isplativosti projekata i povratka na investiciju (ROI) u AI projektima

• Tehnike za praćenje i održavanje AI projekata kako bi se osigurao uspjeh u radu;

• Definisanje prostora problema i rješenja primjenom AI u kontekstu izrade invidivualnih projektih zadataka

**Dan 4-6: Izrada i prezentacija individualnih projektnih zadataka (6 nastavnih časova - online)**

Učesnici će prezentovati invidivualne projekte na bazi identifikacije i analize stvarnih problema i izazova u radnim organizacijama iz kojih dolaze, te definisani način i metodologiju primjene AI za njihovo rješavanje, te način i strategiju angažmana cijelog kolektiva i organizacionih jedinica radne organizacije:

• Početno stanje, definiciju problema i ciljeve;

• Vremenski plan projekta, AI alate, operativne aspekte i KPI-jeve;

• Očekivane rezultate, uključujući ROI, i predložene slijedeće korake;

• Diskusija i sumiranje naučenih lekcija.

**Dan 7: 2-satne predispitne konsultacije**

• Primjeri ispitnih zadataka i pitanja;

• Usmeni test znanja: Nakon prezentacije, kandidati odgovaraju na pitanja iz različitih kategorija znanja;

• Tehnički osnovi AI;

• Pravna i regulatorna pitanja;

• Upravljanje AI projektima.

Edukacija se izvodi na bosanskom/hrvatskom/srpskom jeziku, dok su edukativni materijali pripremljeni na engleskom jeziku. Ispit je pred komisijom moguće polagati na engleskom ili njemačkom jeziku, prema izboru polaznika.

**PREDAVAČ**

Aleksandar Mastilović je međunarodno priznati stručnjak za telekomunikacije i digitalnu transformaciju, sa iskustvom u implementaciji 5G mreža, razvoju pametnih gradova i podršci mikro, malim i srednjim preduzećima. Angažovan je kao konsultant Centra za digitalnu transformaciju Privredne komore Srbije, gdje doprinosi strateškom razvoju i edukacijama. Radi i kao konsultant za međunarodne organizacije poput UNDP-a, UNOPS-a, ITU-a i EBRD-a. Njegova postignuća uključuju uvođenje 4G mreža i digitalizaciju TV difuzije u BiH, kao i globalno priznanje za doprinos pametnim gradovima, gdje ga je Onalytica 2022. godine uvrstila među Top 10 globalnih stručnjaka. Član je menadžmenta IEEE-a i autor brojnih naučnih radova, koautor knjige o sajber bezbednosti IoT sistema, te TEDx predavač. Suosnivač je Smart City Festivala u Beogradu.

Više informacija: <https://www.linkedin.com/in/aleksandarmastilovic/>

**Ispit i certifikacija**

Kandidati, koji mogu biti sa prostora cijele Bosne i Hercegovine, moraju ispuniti sljedeće zahtjeve za sticanje certifikata:

• Obrazovni i profesionalni uslovi: Dokaz o relevantnom obrazovanju od najmanje 32 sata o čemu svjedoči potvrda o prisustvu na edukaciji koju izdaje Privredna komora Zeničko-dobojskog kantona;

• Uspješan rezultat na ispitu: Postizanje minimalno 60% ukupnog broja bodova u prezentaciji i usmenom testu.

Ispit provodi komisija od dva člana, u skladu sa zahtjevima Austrian Standards (Certifikaciona shema P85), ocjenjivanjem kandidata na osnovu kvaliteta prezentacije, poznavanja tehničkih osnova AI, pravnog i regulatornog okvira, etičkih principa u primeni AI, i vještina u upravljanju AI baziranih projektima. Ispit se provodi online (u direktnom razgovoru sa ispitnom komisijom) preko Teams platforme. Po uspješnom završetku, kandidati dobivaju certifikat AI Menadžera (certifikaciona shema P85) koji izdaje Austrian Standards, sa važenjem od tri godine, nakon čega je moguća recertifikacija.

Ispit traje 50 minuta i sastoji se od 20-minutne prezentacije individualnih projekata i 30 minuta provjere teorijskih znanja i načina primjene principa menadžmenta AI projekata u praksi.

**CIJENA**

Puna cijena edukacije sa pravom na jedan izlazak na ispit za certifikat iznosi 3.600,00 KM (sa uračunatim PDV-om). Za prvu generaciju polaznika odobrava se cijena od 2.850,00 KM (sa uračunatim PDV-om) za prijave do 31.03.2025.godine. U cijenu su uključeni:

• Kompletan program od 32 nastavna sata;

• Svi materijali neophodni za praćenje edukacije i pripremu za polaganje ispita;

• Osvježenje i obrok za vrijeme trajanja edukacije u prostorijama Privredne komore Zeničko-dobojskog kantona.

Dodatne informacije na: <https://cdt.org.rs/trening-centar-ai-manager>

Kontakt za dodatna pitanja:

Tel: +387 32 465 855 i mail: [pkzedo@bih.net.ba](mailto:pkzedo@bih.net.ba) kontakt osoba: Nedžad Jusufhodžić, sekretar Komore.

Javni poziv ostaje otvoren do 31.03.2025. godine, odnosno do popune broja predviđenih kandidata prve generacije polaznika.

Planirano je da se obuka održi u prostorijama Privredne komore Zeničko-dobojskog kantona, ul. M. Tarabara 15., 72000 Zenica.

Prijave dostavljati putem linka <https://docs.google.com/forms/d/e/1FAIpQLSfw1mnEqkVNdqPXu5V25lOFJl07cIh3CyYkQfFhLrQDJbrM6g/viewform?usp=sharing> do 31.03.2025. godine